Lalo Schifrin
Boris Claudio "Lalo" Schifrin (rođen 21. juna 1932) jest argentinsko-američki pijanist, kompozitor, aranžer i dirigent. Najpoznatiji je po velikom broju zvučnih podloga za film i televiziju od 1950-ih, uključujući džez i latinoameričke muzičke elemente uz tradicionalne orkestracije. Peterostruki je dobitnik Grammyja, a nominiran je za šest Oscara i četiri Emmyja. U njegove najpoznatije kompozicije spadaju "Tema iz Nemoguće misije" i zvučne podloge za filmove Hladnoruki kažnjenik (1967), Bullitt (1968), THX 1138 (1971), U zmajevom gnijezdu (1973), Četiri mušketira (1974), Putovanje prokletih (1976), Amityville horor (1979) te trilogiju Gas do daske (1998–2007). Poznat je i po saradnji s Clintom Eastwoodom od kasnih 1960-ih do 1980-ih, posebno u seriji filmova Prljavi Harry. Godine 2019. dobio je počasnog Oskara "kao priznanje za njegov jedinstveni muzički stil, kompozicijski integritet i utjecajni doprinos umjetnosti filmske muzike".